
Väike-Äkke katastriüksuse sihtotstarbe määramine
1. Asjaolud ja menetluse käik
Ida-Viru maavanem andis oma 20.07.1998. a korraldusega nr 1182 munitsipaalomandisse Narva linnas asuva Väike-Äkke (51103:005:0004, end. Äkkeküla 2) maaüksuse, maa kasutuse sihtotstarbega sihtotstarbeta maa.

28.07.2010. a toimus Narva linna munitsipaalomandis oleva Väike-Äkke kinnistu tasuta võõrandamine sihtasutusele Narva Linna Arendus (registrikood 90003812), kelle eesmärk on vastavalt põhikirjale avalik tegevus, sh Narva linna haldusterritooriumi läbi sihtasutuse omandis või kasutuses oleva kinnisvara ja maa-alade arendamine linnaelanike huvides.
Ehitisregistri andmetel asuvad Väike-Äkke maaüksusel  ehitised: matka- ja terviserada (ehitisregistri kood 220658175, ehitise seisund - kasutusel), lastemänguväljak (ehitisregistri kood 221270911, ehitise seisund - kasutusel) ja Äkkeküla spordiväljak (ehitisregistri kood 220772662, ehitise seisund - ehitusluba antud). Kõikide ehitiste kasutamise otstarve on spordi- või puhkerajatis.

Vastavalt maakatastriseaduse § 18 lõike 1 punktile 3 määratakse ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel.

Matka- ja terviserada (220658175) ehitisele on väljastatud ehitusluba Narva Linnavalitsuse 11.12.2019. a korraldusega nr 969-k.

Lastemänguväljak (221270911) ehitisele on väljastatud kasutusluba Narva Linnavalitsuse 14.10.2020. a korraldusega nr 684-k.

Äkkeküla spordiväljak (220772662) ehitisele on väljastatud ehitusluba Narva Linnavalitsuse 27.01.2016. a korraldusega nr 71-k.

Maakatastriseaduse § 181 lõike 12 punkti 2 kohaselt on maa, kus asuvad "spordi- või puhkerajatis" kasutamise otstarbega avalikult kasutatavad ehitised - sotsiaalmaa alaliigiga üldkasutatav maa, mis vastab ka üldplaneeringu järgsele maakasutuse juhtotstarbele.
25.11.2020. a saatis Arhitektuuri- ja Linnaplaneerimise Ameti geodeesia ja maakorralduse osakond sihtasutusele Narva Linna Arendus e-kirjaga ettepaneku, muuta Väike-Äkke maaüksuse maa sihtotstarve üldkasutatavaks maaks, millega sihtasutuse esindaja on nõus (25.11.2020 e-kiri).
Et kinnistule on seatud isiklik kasutusõigus Narva linna kasuks, siis ma sihtotstarbe muutmiseks on olemas ka nõusolek Narva Linna Arenduse ja Ökonoomika Ametilt ning Narva Linnavalitsuse Linnamajandusametilt.

Arvestades ülaltoodud asjaolusid muudetakse Väike-Äkke katastriüksuse sihtotstarve sihtotstarbeta maa, üldkasutatavaks maaks.
2. Õiguslikud alused
2.1
Maakatastriseaduse § 18 lõike 1 punkti 3 kohaselt määrab linna- või vallavalitsus katastriüksusele käesoleva seaduse § 181 nimetatud sihtotstarbe ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;

2.2
Maakatastriseaduse § 181 lõike 12 punkti 2 kohaselt on sotsiaalmaa sihtotstarbe alaliik üldkasutatav maa, mis on avalikult kasutatav, üldjuhul hooneteta maa, millel võivad paikneda üksnes abihooned, sealhulgas haljasala ja pargi maa, supelranna maa, rahvapeo- ja kokkutulekuväljaku maa, lautri maa, laste mänguväljaku maa, spordiplatsi ja terviseraja maa ning kalmistu maa. 

3. Otsus
Määrata Väike-Äkke katastriüksusele (51103:005:0004) sihtotstarve üldkasutatav maa (017; Üm).
4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti katastri registriosakonnale ja kinnistu omanikule.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

